**Erezia unei tristeți**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tabla înmulțirii cu infinit a fost ștearsă

de flori Poet pus pe fugă de Bach par

don de muzica sferelor Da da vers de

Tristan Tzara punând pe gânduri litera

tura universală Băiat din pensionul îngerilor

Clovnul politic tocmai îți face semne

obscene cu mâna Este ok Copiii întorc

grădinița pe dos ca pe mănușa găurită

a doamnei educatoare Iar managerul local

fluieră după subordonați ca un cioban sadea

E comentariul său la Miorița altă capodoperă

folclorică Nu te întrista Printre atâtea bucurii

nevinovate locul ți-e asigurat Parol

Costel Zăgan, EREZII DE-O CLIPĂ II